Pärastpoole hakkasin Artur Kapi juures kompositsiooni tudeerima. Kapi õpilased olid siis Helen Tobias, Gregor Heuer, Artur Uritamm, Heino Narva, Heimar Ilves. Viimasega sõbrustame siiani. Klaveri lõpueksamil mängisin muide ka oma kolme pala, mille peagi unustasin, kuid kakskümmend viis aastat hiljem mängis Ilves mulle sünnipäeval kingituseks need ette - sellesama ainsa kuulmise järel. Vaat niisugune mälu on sellel mehel!